ประกาศกระทรวงอุตสาหกรรมเรื่องกำหนดพื้นที่เมืองอุตสาหกรรมเชิงนิเวศและมาตรการสนับสนุนการประกอบกิจการโรงงานในพื้นที่เมืองอุตสาหกรรมเชิงนิเวศพ.ศ. ๒๕๖๑[๑] ด้วยมติคณะรัฐมนตรี เมื่อวันที่ ๘ มีนาคม ๒๕๕๙ เห็นชอบให้ปรับปรุงและพัฒนากฎหมายที่มีอยู่ให้เอื้อต่อการพัฒนาเมืองอุตสาหกรรมเชิงนิเวศและได้นำเรื่องการพัฒนาเมืองอุตสาหกรรมเชิงนิเวศมากำหนดเป็นยุทธศาสตร์ชาติ๒๐ ปี ยุทธศาสตร์ที่ ๒ การสร้างความสามารถในการแข่งขันและยุทธศาสตร์ที่ ๕ การสร้างการเติบโตบนคุณภาพชีวิตที่เป็นมิตรกับสิ่งแวดล้อมนอกจากนี้แผนพัฒนาเศรษฐกิจและสังคมแห่งชาติ ฉบับที่ ๑๒ ได้กำหนดเรื่องนี้ในยุทธศาสตร์ที่๔ ด้านการเติบโตที่เป็นมิตรกับสิ่งแวดล้อมเพื่อการพัฒนาอย่างยั่งยืนซึ่งสอดคล้องกับยุทธศาสตร์กระทรวงอุตสาหกรรมที่๓ การส่งเสริมและพัฒนาอุตสาหกรรมให้เป็นมิตรกับสังคมและสิ่งแวดล้อมดังนั้น เพื่อให้ยุทธศาสตร์ที่กำหนดไว้เป็นรูปธรรม และบรรลุเป้าหมายในการพัฒนาอุตสาหกรรมให้สามารถอยู่ร่วมกับชุมชนได้อย่างยั่งยืน โดยให้ภาคอุตสาหกรรมเป็นตัวขับเคลื่อนการพัฒนาเศรษฐกิจของแต่ละพื้นที่เชื่อมโยงกับการพัฒนาเศรษฐกิจชุมชนพร้อมกับยกระดับคุณภาพชีวิตของประชาชนควบคู่กับการดูแลสิ่งแวดล้อมในพื้นที่ กระทรวงอุตสาหกรรมจึงออกประกาศกระทรวงอุตสาหกรรม กำหนดพื้นที่เมืองอุตสาหกรรมเชิงนิเวศและมาตรการสนับสนุนการประกอบกิจการโรงงานในพื้นที่ดังต่อไปนี้ข้อ ๑ ในประกาศนี้เมืองอุตสาหกรรมเชิงนิเวศ หมายความว่า พื้นที่ที่มีการพัฒนาอุตสาหกรรมและเศรษฐกิจอุตสาหกรรมเหนี่ยวนำให้เศรษฐกิจชุมชนเติบโตไปด้วยกันภายใต้สภาวะแวดล้อมและคุณภาพชีวิตที่ดีโดยมุ่งเน้นการพัฒนาด้านเศรษฐกิจ สังคม สิ่งแวดล้อม กายภาพ และการบริหารจัดการในพื้นที่ให้เกิดความสมดุลในทุกมิติข้อ ๒ กำหนดให้พื้นที่ตามที่คณะกรรมการพัฒนาเมืองอุตสาหกรรมเชิงนิเวศระดับจังหวัดเห็นชอบดังต่อไปนี้เป็นเมืองอุตสาหกรรมเชิงนิเวศ๒.๑ เทศบาลตำบลบางปู จังหวัดสมุทรปราการ๒.๒ เทศบาลนครอ้อมน้อย จังหวัดสมุทรสาคร๒.๓ ตำบลวังดาล ตำบลนนทรี ตำบลนาแขม และตำบลกบินทร์ อำเภอกบินทร์บุรีจังหวัดปราจีนบุรี๒.๔ เขตผังเมืองรวมอ้อมใหญ่ ประกอบด้วย ตำบลบางกระทึก ตำบลกระทุ่มล้มตำบลไร่ขิง ตำบลท่าตลาด ตำบลยายชา ตำบลท่าข้าม ตำบลอ้อมใหญ่และตำบลบ้านใหม่ อำเภอสามพราน จังหวัดนครปฐม๒.๕ ตำบลบางกะดี อำเภอเมือง และตำบลคูบางหลวง ตำบลลาดหลุมแก้ว ตำบลคูขวาง ตำบลระแหง และตำบลหน้าไม้ อำเภอลาดหลุมแก้วจังหวัดปทุมธานี๒.๖ ตำบลตะพง ตำบลบ้านแลง และตำบลเชิงเนิน อำเภอเมืองระยอง และเขตควบคุมมลพิษมาบตาพุด จังหวัดระยอง ประกอบด้วย ตำบลมาบตาพุดตำบลเนินพระ ตำบลห้วยโป่ง ตำบลทับมา อำเภอเมือง ตำบลมาบข่า อำเภอนิคมพัฒนา ตำบลบ้านฉาง อำเภอบ้านฉาง จังหวัดระยอง๒.๗ ตำบลแปลงยาว และตำบลหัวสำโรง อำเภอแปลงยาว จังหวัดฉะเชิงเทรา๒.๘ เทศบาลนครแหลมฉบัง และเทศบาลนครเจ้าพระยาสุรศักดิ์ อำเภอศรีราชาจังหวัดชลบุรี๒.๙ อำเภอนครหลวง จังหวัดพระนครศรีอยุธยา๒.๑๐ ตำบลหน้าพระลาน อำเภอเฉลิมพระเกียรติ และตำบลเขาวง อำเภอพระพุทธบาท จังหวัดสระบุรี๒.๑๑ ตำบลสีคิ้ว ตำบลลาดบัวขาว ตำบลมิตรภาพ ตำบลกุดน้อย และตำบลหนองหญ้าขาว อำเภอสีคิ้ว จังหวัดนครราชสีมา๒.๑๒ เทศบาลตำบลน้ำพอง เทศบาลตำบลลำน้ำพอง เทศบาลตำบลม่วงหวาน และเทศบาลตำบลกุดน้ำใส อำเภอน้ำพองจังหวัดขอนแก่น๒.๑๓ เทศบาลเมืองบ้านโป่ง เทศบาลเมืองท่าผา เทศบาลตำบลเบิกไพรและตำบลปากแรต อำเภอบ้านโป่ง จังหวัดราชบุรี๒.๑๔ ตำบลท่าโรงช้าง ตำบลท่าสะท้อน ตำบลเขาหัวควาย และตำบลบางมะเดื่ออำเภอพุนพิน จังหวัดสุราษฎร์ธานี๒.๑๕ ตำบลสะเดา ตำบลปริก ตำบลพังลา ตำบลสำนักแต้ว ตำบลสำนักขาม ตำบลปาดังเบซาร์ อำเภอสะเดา และตำบลบ้านพรุ ตำบลพะตงตำบลฉลุง อำเภอหาดใหญ่ จังหวัดสงขลาข้อ ๓ กระทรวงอุตสาหกรรมจะส่งเสริมและสนับสนุนการประกอบกิจการโรงงานอุตสาหกรรมในพื้นที่เมืองอุตสาหกรรมเชิงนิเวศเป็นลำดับต้นเมื่อโรงงานในพื้นที่เมืองอุตสาหกรรมเชิงนิเวศปฏิบัติตามตัวชี้วัดการพัฒนาเมืองอุตสาหกรรมเชิงนิเวศหรือมาตรฐานอื่นที่กระทรวงอุตสาหกรรมเห็นชอบโดยมีมาตรการ ดังต่อไปนี้๓.๑ ทบทวนปรับปรุงและพัฒนากฎหมายที่มีอยู่ให้เอื้อต่อการพัฒนาเมืองอุตสาหกรรมเชิงนิเวศและจะเป็นหน่วยงานหลักในการหารือและขับเคลื่อนร่วมกับกระทรวงต่าง ๆ ในการออกมาตรการสนับสนุนในเรื่องอื่นๆ นอกเหนือจากมาตรการสนับสนุนการประกอบกิจการโรงงานของกระทรวงอุตสาหกรรม๓.๒ ส่งเสริมและสนับสนุนการประกอบกิจการโรงงานในมาตรการต่างๆ ภายใต้กฎหมายและระเบียบที่เกี่ยวข้อง ดังนี้ก) มาตรการด้านภาษีหรือการเงิน เช่น ยกเว้นหรือลดค่าธรรมเนียมการประกอบกิจการโรงงานข) มาตรการด้านการอำนวยความสะดวกในการประกอบกิจการเช่น อำนวยความสะดวกในการขอรับการต่ออายุใบอนุญาตประกอบกิจการโรงงาน (fast track)ค) มาตรการด้านการทางสังคม เช่น การเผยแพร่ภาพลักษณ์ที่ดีทางสังคมประชาสัมพันธ์ง) มาตรการด้านงานวิชาการ เช่น ส่งเสริมการใช้นวัตกรรมที่เป็นมิตรกับสิ่งแวดล้อมและสนับสนุนงานวิชาการ โดยให้ผู้เชี่ยวชาญเข้าไปยกระดับโรงงานอุตสาหกรรมในพื้นที่เมืองอุตสาหกรรมเชิงนิเวศจ) มาตรการอื่น ๆประกาศ ณ วันที่ ๒ พฤศจิกายน พ.ศ. ๒๕๖๑อุตตม สาวนายนรัฐมนตรีว่าการกระทรวงอุตสาหกรรมพิไลภรณ์/ผู้จัดทำ๑๒มิถุนายน ๒๕๖๒[๑] ราชกิจจานุเบกษาเล่ม ๑๓๖/ตอนพิเศษ ๓ ง/หน้า ๓๕/๔ มกราคม ๒๕๖๒